
Paul Kerese tn 40g maa-ala detailplaneeringu 
vastuvõtmine ja avaliku väljapaneku korraldamine 
1. Asjaolud ja menetluse käik

Detailplaneeringu algatamise ettepaneku esitas OÜ Albion Motors ning planeering algatati Narva Linnavolikogu 22.08.2013 otsusega nr 82 „Paul Kerese tn 40g maa-ala detailplaneeringu koostamise algatamine. 
Vastuvõtmisele esitatud detailplaneeringu lahenduses on ette nähtud kahe uue kahekorruselise ärihoone püstitamine. Krundil säilib ka olemasolev kahekorruseline ärihoone. Sissesõit planeeringualale on kavandatud Rahu tänavalt, väljasõit Rahu tänavale ja P. Kerese tn 40c krundile. Krundisisene liiklus on kahesuunaline. Parkimine on lahendatud omal krundil (kokku 47 kohta). Kõrghaljastust ei planeerita. On lubatud 2 meetrilise piirdeaia püstitamine naaberkruntide piiril põhja, lõuna ja lääne pool. 

Detailplaneering lahendab sealhulgas liikluskorralduse (juurdepääsude ja parkimise), maa-ala heakorrastuse ja haljastuse küsimused, määrab tehnovõrkude asukohad. 
Planeeringulahendusse on kaasatud osaliselt Narva linnale kuuluv Rahu tänava  L1 krunt. Antud lahendus on kooskõlastatud Narva Linnavalitsuse Arenduse ja Ökonoomika Ameti poolt 30.09.2014 kirjaga nr 1.1-13/8821-2.

Detailplaneeringu ala pindala on ca 0,9 ha ning see asub Narva linnas Kerese linnaosas. 

Kehtiva Narva linna üldplaneeringu järgi on antud ala maakasutuse sihtotstarbeks ärimaa. Paul Kerese tn 40g maa-ala detailplaneering ei too kaasa kehtiva Narva linna üldplaneeringu muutmise ettepanekut.

Planeering on kooskõlastatud lähteseisukohtades loetletud asutustega ja isikutega. 31.10.2014 Narva Linnavalitsuse Arhitektuuri- ja Linnaplaneerimise Amet kooskõlastas OÜ Narva Ehitusprojekt poolt koostatud Paul Kerese tn 40g maa-ala detailplaneeringu (töö nr 352-2013).
2. Õiguslikud alused
2.1. Planeerimisseaduse § 18 lõike 1 alusel kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus
Võtta vastu Paul Kerese tn 40g maa-ala detailplaneering pindalaga ca 0,9 ha, OÜ Narva Ehitusprojekt töö nr 352-2013 (vastavalt lisatud detailplaneeringu põhijoonisele – Lisa 1) ja korraldada planeeringu avalik väljapanek.
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel.
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.

4.3. Käesolev otsus jõustub teatavakstegemisest.

4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

